مێردین
مێردین یان ماردین (، ) شارێکی باکووری کوردستانە، لە باشووری ڕۆژھەڵاتی تورکیا. شاری مێردین پایتەختی پارێزگای مێردینە. زۆربەی دانیشتوانی شارەکە کوردن، لەپاڵ ئەوانیش عەرەب و ئاشووری دەژین.

بنەڕەتی ناونان 
سەرچاوەی ناونانی شارەکە دەگەڕێتەوە بۆ وشەی ئارامیی ܡܪܕܐ واتە قەڵا و ھەر لە سەردەمی ئیمپراتۆریەتی ئاشووری نوێوە بەم ناوە ناسراوە.  ڕوونکردنەوەیەکی تر ھەیە بۆ واتای ناونانی، ئەویش ئەوەیە کە بە واتایەکی تر ئاماژە بە ھەمان وشە ئارامییەکە دەکات ܡܪܕܐ کە پێشتر باسمان کرد کە ئەویش "یاخیبوو".

مێژوو 
باسکردنی شارەکە دەگەڕێتەوە بۆ سەردەمی ئاشوورییەکان لە ھەزارەی یەکەمی پێش زایین، ناوچەکە بەناوبانگ بووە بە قەڵا زۆرەکانی، کە زۆربەیان بە ھاتنی ئایینی مەسیحی بوونەتە کڵێسا، بەڵام شارەکە وەک ناوەندێک بۆ ئایینەکانی دیکە ماوەتەوە، بۆیە خەڵکەکەی باوەڕیان بە سابیئیزم ھێنا، وەک چۆن ئێزیدییەکان دواتر لەوێ بڵاوبوونەوە.  بەڵام بە تێپەڕبوونی کات ژمارەیان کەم بووەوە و لە سەرەتای سەدەی بیستەمدا شارەکە بوو بە تێکەڵەیەک لە ئێزیدی و مەسیحی و موسڵمان.  کۆمەڵکوژییەکانی سەیفۆ و ڕامیاری بە تورکیکردن بووە ھۆی گۆڕانکاری لە دیمۆگرافیادا و شارەکە بوو بە زۆرینەی تورک و کەمینەی کورد، وە بە بوونی عەرەب و سووری بە ژمارەیەکی کەم.

ئاووھەوا 
مێردین بە ھاوینێکی گەرم، زستانێکی تەڕ، باران و بەفراوی ناسراوە. لە وەرزی ھاوین، پلەی گەرما بۆ زیاتر لە ٤٠ پلە بەرزدەبێتەوە، ئەمەش بەهۆی هاوسنووری شارەکە لەگەڵ سووریا. لە مانگی کانوونی یەکەم بۆ ئازار، بەفر حەفتەیەک بۆ دوو حەفتە لە مێردین دەبارێت. لە مێردین ساڵانە ٣٠٠٠ کاتژمێر خۆرەتاوە، تا ئێستا ٤٢.٥ بەرزترین پلەی گەرمییە لە شارەکە تۆمارکرابێت. تێکڕای بارانبارین لەهەر ساڵێک ٦٤١.٤ مم (٢٥ ئینج).

سەرچاوەکان 

پێگەکانی کەلەپووری جیھانی لە تورکیا
شارەکانی تورکیا
مێردین
شوێنە ئاوەدانەکانی پارێزگای مێردین